CELEX: 31994R1291
Language: el
Date: 1994-05-30
Title: Κανονισμός (ΕΚ) αριθ. 1291/94 του Συμβουλίου της 30ής Μαΐου 1994 για την αναστολή των γενικευμένων δασμολογικών προτιμήσεων όσον αφορά ορισμένα προϊόντα καταγωγής Δημοκρατίας της Κορέας

Avis juridique important

|

31994R1291

Κανονισμός (ΕΚ) αριθ. 1291/94 του Συμβουλίου της 30ής Μαΐου 1994 για την αναστολή των γενικευμένων δασμολογικών προτιμήσεων όσον αφορά ορισμένα προϊόντα καταγωγής Δημοκρατίας της Κορέας  

Επίσημη Εφημερίδα αριθ. L 141 της 04/06/1994 σ. 0009 - 0009

ΚΑΝΟΝΙΣΜΟΣ (ΕΚ) αριθ. 1291/94 ΤΟΥ ΣΥΜΒΟΥΛΙΟΥ της 30ής Μαΐου 1994 για την αναστολή των γενικευμένων δασμολογικών προτιμήσεων όσον αφορά ορισμένα προϊόντα καταγωγής Δημοκρατίας της ΚορέαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι το σύστημα γενικευμένων προτιμήσεων εφαρμόστηκε, όσον αφορά το 1994, επί έξι μήνες, από την 1η Ιανουαρίου έως τις 30 Ιουνίου, βάσει του κανονισμού (ΕΚ) αριθ. 3668/93 (1) και αυτόματα θα παραταθεί έως τις 31 Δεκεμβρίου εάν δεν συμφωνηθεί νέο σύστημα  πριν τις 15 Ιουνίου- ότι η Δημοκρατία της Κορέας ευεργετείται από τις οικείες γενικευμένες δασμολογικές προτιμήσεις- ότι το σύστημα γενικευμένων δασμολογικών προτιμήσεων είναι ένα αυτόνομο κοινοτικό σύστημα- ότι η Δημοκρατία της Κορέας εφάρμοσε πρόσφατα μονομερή μέτρα τα οποία προκάλεσαν αύξηση δασμών, ειδικότερα όσον αφορά ορισμένα προϊόντα για τα οποία η Ευρωπαϊκή Ένωση είναι ο μεγαλύτερος προμηθευτής της αγοράς της Δημοκρατίας της Κορέας- ότι η ενέργεια αυτή πρέπει να εκληφθεί ως μέτρο επιθετικής πολιτικής με άμεση και επιζήμια συνέπεια επί των εξαγωγών της Ευρωπαϊκής Ένωσης στη Δημοκρατία της Κορέας, ειδικότερα στον κλωστοϋφαντουργικό τομέα- ότι, κατά συνέπεια, τα προϊόντα καταγωγής της  χώρας αυτής που καλύπτονται από τη συμφωνία για τις διεθνείς συναλλαγές κλωστοϋφαντουργικών (ΣΓΠ) δεν πρέπει να επωφελούνται του συστήματος γενικευμένων δασμολογικών προτιμήσεων εφόσον συνεχίζεται η κατάσταση αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Αναστέλλονται οι προτιμήσεις που προβλέπονται βάσει του κανονισμού (ΕΚ) αριθ. 3668/93 όσον αφορά τα προϊόντα καταγωγής Δημοκρατίας της Κορέας τα οποία απαριθμούνται στο παράρτημα Ι του κανονισμού (ΕΟΚ) αριθ. 3832/90 (2).   Άρθρο 2  Ο παρών κανονισμός αρχίζει να ισχύει την 1η Ιουλίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Μαΐου 1994.  Για το Συμβούλιο Ο Πρόεδρος Γ. ΜΩΡΑΪΤΗΣ  (1) ΕΕ αριθ. L 338 της 31. 12. 1993, σ. 22.  (2) ΕΕ αριθ. L 370 της 31. 12. 1990, σ. 39. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3668/93 (ΕΕ αριθ. L 338 της 31. 12. 1993, σ. 1).